CELEX: 32020D1495
Language: bg
Date: 2020-10-13 00:00:00
Title: Решение (ЕС) 2020/1495 на Съвета от 13 октомври 2020 година относно позицията, която трябва да се заеме от името на Европейския съюз в рамките на Митническия комитет, създаден по силата на Споразумението за свободна търговия между Европейския съюз и неговите държави членки, от една страна, и Република Корея, от друга страна, по отношение на препоръка относно прилагането на член 27 от Протокола относно определението на понятието „продукти с произход“ и методите на административно сътрудничество

16.10.2020   
               
               
                  BG
               
               
                  Официален вестник на Европейския съюз
               
               
                  L 343/20
               
            
         РЕШЕНИЕ (ЕС) 2020/1495 НА СЪВЕТА
         от 13 октомври 2020 година
         относно позицията, която трябва да се заеме от името на Европейския съюз в рамките на Митническия комитет, създаден по силата на Споразумението за свободна търговия между Европейския съюз и неговите държави членки, от една страна, и Република Корея, от друга страна, по отношение на препоръка относно прилагането на член 27 от Протокола относно определението на понятието „продукти с произход“ и методите на административно сътрудничество
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за свободна търговия между Европейския съюз и неговите държави членки, от една страна, и Република Корея, от друга страна (1) („Споразумението“), се прилага временно от 1 юли 2011 г. и влезе в сила на 13 декември 2015 г.
                  
               
                     (2)
                  
                  
                     В член 27 от Протокола относно определението на понятието „продукти с произход“ и методите на административно сътрудничество към Споразумението („Протоколът“) се установява процедурата за проверка на доказателствата за произход и задачите и отговорностите на митническите органи на страните вносители и страните износители.
                  
               
                     (3)
                  
                  
                     Митническият комитет, установен съгласно член 15.2, параграф 1, буква в) от Споразумението, е оправомощен по силата на член 6.16, параграф 5 от Споразумението да формулира препоръки, които той счита за подходящи, за постигане на общите цели и за стабилното функциониране на механизмите, установени в Протокола.
                  
               
                     (4)
                  
                  
                     Съюзът и Република Корея отбелязаха необходимост от общо разбиране на основните характеристики на процедурата за проверка, предвидена в член 27 от Протокола, и на различните етапи от тази процедура. Такова общо разбиране следва да бъде в интерес на митническите органи, които отговарят за осигуряване на спазването на правилата за произход, и за равното третиране на стопанските субекти, подлежащи на такава проверка, на територията на всяка от страните.
                  
               
                     (5)
                  
                  
                     Съюзът и Република Корея считат за целесъобразно Митническият комитет да формулира препоръка за общо разбиране и правилното прилагане на процедурата за проверка, предвидена в член 27 от Протокола.
                  
               
                     (6)
                  
                  
                     Целесъобразно е да се установи позицията, която трябва да се заеме от името на Съюза в рамките на Митническия комитет, тъй като посочената препоръка ще породи правно действие в Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Митническия комитет, създаден по силата на Споразумението за свободна търговия между Европейския съюз и неговите държави членки, от една страна, и Република Корея, от друга страна, се основава на проектопрепоръката на посочения Митнически комитет (2).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 13 октомври 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 127, 14.5.2011 г., стр. 6.
         
            (2)  Виж документ ST 10586/20 на http://register.consilium.europa.eu.